CELEX: E2015P0024
Language: el
Date: 2015-09-25 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Obergericht, Λιχτενστάιν, στις 25 Σεπτεμβρίου 2015, στην υπόθεση Walter Waller κατά Liechtensteinische Invalidenversicherung (Υπόθεση E-24/15)

8.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 457/12
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Obergericht, Λιχτενστάιν, στις 25 Σεπτεμβρίου 2015, στην υπόθεση Walter Waller κατά Liechtensteinische Invalidenversicherung
   (Υπόθεση E-24/15)
   (2016/C 457/10)
   Με επιστολή της 25ης Σεπτεμβρίου 2015, που παραλήφθηκε από τη Γραμματεία του Δικαστηρίου την 1η Οκτωβρίου 2015, το Fürstliches Landgericht, Λίχτενσταϊν (Εφετείο του Πριγκιπάτου, Λιχτενστάιν) υπέβαλε αίτηση προς το Δικαστήριο της ΕΖΕΣ για την έκδοση συμβουλευτικής γνώμης στην υπόθεση Walter Waller κατά Liechtensteinische Invalidenversicherung, όσον αφορά τα ακόλουθα ερωτήματα:
   
               1.
            
            
               Το γεγονός ότι, σύμφωνα με το άρθρο 87 παράγραφος 2 δεύτερη περίοδος του κανονισμού (ΕΚ) αριθ. 987/2009, ο φορέας οφειλέτης δεσμεύεται από τις γνωματεύσεις του φορέα του τόπου διαμονής ή κατοικίας εμποδίζει τον φορέα οφειλέτη να αμφισβητήσει τις γνωματεύσεις αυτές —και, επομένως, τα στοιχεία που αναγράφονται στη λεπτομερή ιατρική έκθεση που παρέχονται με το έντυπο E 213— στο πλαίσιο της διαδικασίας;
            
         
               2.
            
            
               Σε περίπτωση καταφατικής απάντησης στο πρώτο ερώτημα: Το εν λόγω δεσμευτικό αποτέλεσμα ισχύει επίσης σε διαδικασίες ενώπιον δικαστηρίων οι οποίες, βάσει των εθνικών δικονομικών διατάξεων, προκύπτουν στο πλαίσιο διαδικασίας ενώπιον του φορέα οφειλέτη;